
     REPUBLIKA HRVATSKA
     TRGOVAČKI SUD U OSIJEKU

U  I M E  R E P U B L I K E  H R V A T S K E

R J E Š E N J E


               TRGOVAČKI SUD U OSIJEKU, po sucu Kati Gojtan, kao sucu pojedincu, u stečajnom predmetu dužnika ROVINJ GRAĐENJE d.o.o. Zagreb, Voćarska cesta 14, OIB: 74104225098, povodom zahtjeva Financijske agencije, Regionalni centar Zagreb, Podružnica Zagreb, za provedbu skraćenog stečajnog postupka nad dužnikom, dana 4. travnja 2017.  


r i j e š i o    j e

                                                 
	I  Obustavlja se skraćeni stečajni postupak nad dužnikom ROVINJ GRAĐENJE d.o.o. Zagreb, Voćarska cesta 14, OIB: 74104225098. 

	II  Postupak će se nastaviti prema općim odredbama Stečajnog zakona.


Obrazloženje 
 

            Dana 7. studenog 2016.g. Financijska agencija, Regionalni centar Zagreb, Podružnica Zagreb je podnijela zahtjev sudu za provedbu skraćenog stečajnog postupka nad dužnikom. 

Dana 20. veljače 2017. objavljen je oglas na mrežnoj stranici e-Oglasna ploča sudova pod posl. brojem St-252/17-3, sukladno čl. 430. Stečajnog zakona ( NN-71/15 ) kojim je pozvan direktor dužnika, da u roku od 15 dana od dana objave oglasa dostavi javnobilježnički ovjerovljeni prokazni popis imovine i obvezu na propisanom obrascu, te su ujedno pozvani i vjerovnici dužnika, da najkasnije u roku 45 dana od dana objave oglasa predlože otvaranje stečajnog postupka nad dužnikom, pod prijetnjom zakonskih posljedica iz čl. 431. Stečajnog zakona. 

Vjerovnik HETA ASSET RESOLUCION AG (ranije Hypo alpe-adria-bank international AG), OIB: 90730821413, Republika Austrija, je podneskom od 29. ožujka 2017.g. (zaprimljenog na sud) podnio prijedlog za otvaranje stečajnog postupka nad dužnikom ROVINJ GRAĐENJE d.o.o. Zagreb i dostavio dokaz o visini tražbine.

Obzirom da je podnesen prijedlog za otvaranjem stečajnog postupka nad dužnikom, to nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe čl. 431. Stečajnog zakona, te je sud u skladu s odredbom čl. 433. Stečajnog zakona obustavio skraćeni stečajni postupak nad dužnikom i odlučio kao u izreci rješenja pod t. I, time što će se postupak nastaviti prema općim odredbama Stečajnog zakona t. II izreke rješenja. 


U Osijeku 4. travnja 2017.  


SUDAC:
Kata Gojtan
Zapisničar: Sanda Gučić


UPUTA O PRAVNOM LIJEKU:
Protiv ovog rješenja može se izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.


DNA
1. Predlagatelj 
1. Dužnik
1. Vjerovnik
1. e-Oglasna ploča
1. Riješeno 
1. Nakon pravomoćnosti – u redovni stečajni postupak
1. kal. 4.5.

